GiliGold/VAD_KnessetCorpus huggingface dataset:
גלעד קריב:  החקיקה הזאת היא חקיקה בעלת השלכות ביטחוניות מרחיקות לכת
גלעד קריב:  יש בינינו כאלה שיחשבו שזה לטובה
גלעד קריב:  אני חושב שההשלכות הביטחוניות הן מרחיקות לכת לרעה
גלעד קריב:  לא עולה על דעתי שנגיע אפילו לקריאה ראשונה מבלי שחוות הדעת הללו מונחות לפנינו
גלעד קריב:  אני ביקשתי אותן בכתב אבל לכל הפחות לא יכול להתקיים כאן דיון במהלך כזה מבלי שנשמע את נציגי צה"ל
גלעד קריב:  לא את היועצים המשפטיים
יולי יואל אדלשטיין: את הדרג המקצועי
גלעד קריב: בוודאי
גלעד קריב:  מדובר כאן בסוגייה מבצעית מן המעלה הראשונה
גלעד קריב:  אי אפשר לטעון שבלי התיישבות אין ביטחון אבל לא להבין שאם אומרים את זה, המשמעות היא שהדיון כאן הוא לא רק על ההתיישבות אלא הוא דיון ביטחוני
גלעד קריב:  בואו נביא לכאן את נציגי צה"ל ונשמע מהם מה תהיה תוספת הביטחון כתוצאה מן החוק הזה ומה תהיה הגריעה מהביטחון לשיטתם, אם יש
גלעד קריב:  הרי לא יעלה על הדעת שלמשל לחוק הזה אין השלכה על הסד"כ שצה"ל צריך להציב בצפון השומרון
גלעד קריב:  האם הסד"כ הזה היום עומד לרשותו? האם הסד"כ הזה ייגרע מסד"כ באוזרים אחרים ביהודה ושומרון? האם הסד"כ הזה יבוא על חשבון מחזורי האימונים שגם כך הולכים ונשחקים בגלל הכוחות שנמצאים היום ביהודה ושומרון? ואלה דברים שנאמרו כאן בצורה מפורשת
גלעד קריב:      אני רוצה לשמוע את עמדת השב"כ, איך הם מבינים את השפעת המהלך הזה
גלעד קריב:  אנחנו אחרי יום מאוד מאוד קשה ונפיץ ואני מחזק את ידי חיילינו במלחמה שלהם בקני הטרור ובטרוריסטים
יוסי פלד: בצפון השומרון
גלעד קריב: בשכם
גלעד קריב:  הפעם אני רוצה להזכיר שלא פונה אף ישוב מעוטף שכם
גלעד קריב:  לעניין הזה שכם מחוץ לסיפור אבל אתה צודק לגבי ג'נין
יוסי פלד: לפני שבוע זה היה בג'נין אבל כן
גלעד קריב: מכובדיי, אין ויכוח
גלעד קריב:  צפון השומרון כרגע הוא מוקד של פעילות טרור
גלעד קריב:  אין לנו מה להתווכח על דברים עליהם אנחנו מסכימים
גלעד קריב:  לחוק הזה יש השפעה גם בין-לאומית
גלעד קריב:  מי שמכיר את הזירה הבין-לאומית מניח שביטול החוק הזה, אין לו השפעה גם על יחסינו עם הידידות הכי טובות שלנו אבל גם על מהלכים אל מול גורמים קצת פחות ידידותיים
גלעד קריב:  רק לפני כמה ימים התקיים דיון בחדר הזה, לא בוועדה הזאת, לא אפרט עליו כי הוא היה דיון חסוי אבל אני רק אומר שהוא נושק לסוגייה הזאת
גלעד קריב:      גם שאלת התזמון
גלעד קריב:  גם לשיטת מי שחושבים שאולי את המהלך הזה צריך לקדם, צריך להסתכל כרגע על מה קורה ולכן התייחסתי למה שקרה אתמול ולכן אני מתייחס לתקופה בשנה שבה אנחנו נמצאים בואך רמדאן ובואך חג הפסח והחגים הלאומיים שלנו
גלעד קריב:  אנחנו יודעים מה ההערכות של גורמי הביטחון שנשמעות גם כאן בחדר הזה, ושוב, לא אחזור עליהן כי זה נאמר בדיונים חסויים
גלעד קריב:       לכן אני מבקש, לפני הקריאה הראשונה, דיון בעניין הזה
גלעד קריב:  אתמול בוועדת החוקה גילינו שלא הוצגה חוות דעת בנושאים שהתקיים עליהם דיון חסוי בפני מקבלי ההחלטות
גלעד קריב:  את זה אני יכול לומר
גלעד קריב:  מה שאנחנו ביקשנו בדיון החסוי לגבי הרפורמה המשפטית לא הוצג לא לראש המל"ל ולא לשר המשפטים
גלעד קריב:  אני מצפה שחוות הדעת האלה גם תונחנה לא רק לפני חברי הוועדה
גלעד קריב:  האם לפני שר הביטחון הונחה חוות דעת של צה"ל, לא משפטית אלא מבצעית? האם לפני ראש המל"ל הונחה חוות דעת של הדרגים המקצועיים? האם ראש השב"כ קיים אצלו דיון ביחס לחוק הזה מן הבחינה המבצעית? אני שם סימן שאלה מאוד גדול על הדברים האלה
גלעד קריב:       אחרי שאמרתי את הדברים לגבי הדיון, אני אסיים ואומר שאני עומד על קיום דיון ממצה ולא להמתין לקריאה שנייה ושלישית
גלעד קריב:  דיון ממצה, כשבוחרים ללכת במסלול של קריאה טרומית, היה אפשר להביא לכן הצעת חוק ממשלתית אבל אם בוחרים במסלול הטרומי, אי אפשר להפוך את הדיון בין הטרומית לבין הראשונה לאיזשהו חלק שולי של תהליך החקיקה
גלעד קריב:  חבר כנסת שמקדם הצעת חוק פרטית צריך לדעת שהדיון אחרי הטרומית הוא לא פחות ממצה מהדיון שמתקיים בין ראשונה לשנייה והשלישית
גלעד קריב:  לכן אני עומד על קבלת חוות הדעת הללו ועל מיצוי הדיון לפני
גלעד קריב:       בראייה האסטרטגית עם כל הנכונות שלי לקבל את המוסכמה הציונית החשובה שיש זיקה הדוקה בין התיישבות לביטחון, אני מקבל אותה
גלעד קריב:  אני חסיד גדול של התיישבות ועם כל ההבנה שלי למצב הביטחוני שקיים היום בצפון השומרון, שאולי היה אפשר גם להתמודד איתו בדרכים אחרות דרך הפעילות של צה"ל ולאו דווקא דרך התיישבות, יש כאן גם שאלה של הזיקה בין ביטחון מדינת ישראל לדורות לבין ההיפרדות בינינו לבין הפלשתינים
גלעד קריב:  המהלך הזה הוא לא מהלך שנועד להיות מחווה סמלית
גלעד קריב:  המהלך הזה הוא לא מהלך שנועד לאפשר לישראלים לבוא למצודה בשא נור ולבכות את חורבן היישוב
גלעד קריב:  המהלך הזה נועד לייצר בצפון השומרון את המציאות שקיימת היום בכל יתר האזורים של קרב על הקרקע שלא מתנהל על ידי מדינת ישראל אלא מתנהל על ידי הרשות הפלשתינית מצד אחד ועל ידי יהודים שלוקחים לעצמם את החוק בידיים מצד שני
גלעד קריב:  מבלי לפגוע באף אדם שנמצא כאן, ויש לי כבוד בסיסי לכל אדם, אבל כבודו של הבית הזה מחייב אותי לומר שאוזניי נשרפות לשמוע ראש מועצה אזורית במדינת ישראל שמציג בדרך של כבוד, אדם שמשמש מנכ"ל של ארגון שמפר את החוק של הבית הזה
גלעד קריב:  אז יש לי הרבה כבוד לאדם כאדם, לא מכיר אותך, אבל באמת כבוד חברך חביב עליך כשלך במישור האישי
גלעד קריב:  אבל שבכנסת ישראל יאמר ראש מועצה שנמצא איתנו מנכ"ל ישיבת חומש
גלעד קריב:  ישיבת חומש כרגע מפרה, הקיום שלה מפר את החוק הישראלי
גלעד קריב:  לא נכנס לדיון המוסרי והיהודי, מה דינו של ישוב שיושב על אדמות שהן לא אדמות מדינה אלא אדמות פרטיות ומה היום יוצרת המציאות או הישיבה בחומש לגבי הזכות של פלשתינים לעבד את אדמותיהם שרשומות בטאבו שקיבלה מדינת ישראל
גלעד קריב:  שם את כל הדיון הזה על הפגיעה בזכויות היסודיות של תושבי בורקה לעבד את אדמותיהם בגלל הישיבה הלא חוקית, על פי דיני מדינת ישראל, של אנשי חומש
גלעד קריב:       אני לא אתעלם מהדברים הללו
גלעד קריב:  אני אמרתי לך מעל הדוכן ואתה יודע את מידת הכבוד האישי העמוק שלי יש אליך
גלעד קריב:  כמובן לא אמרתי שום דבר על יושרה אישית אבל לא מדובר כאן בטיולים בצפון השומרון
גלעד קריב:  מדובר על היכולת לבוא ולהקים מאחזים בלתי חוקיים ולהשתלט על הגבעות של שני המסדרונות הללו כדי לסכל רצף טריטוריאלי פלשתיני עתידי
גלעד קריב:  תקראו לו בעתיד מדינה, תקראו לו בעתיד תת-מדינה אבל כאן יש מהלך לערבוב של יהודים ופלשתינים באזור כמעט היחיד ביהודה ושומרון, למעט חלקים מבקעת הירדן, שבו הערבוב הזה לא קיים
גלעד קריב:  אתה אדוני חושב שהערבוב הזה זו הערובה לעתידה של מדינת ישראל כיהודית ודמוקרטית, ואני חושב שהערבוב הזה הוא אסוננו
גלעד קריב:  לכן, ככל הנראה אם אתם תחליטו ללכת עם זה עד הסוף, ולדעתי אתם תגלו בהמשך החקיקה, בסדר, בוא נראה לאן תגיעו
גלעד קריב:       אמרתי לך, יש למדינת ישראל סדרי עדיפויות באתגרים הביטחוניים שלה
גלעד קריב:  אתה יודע את זה הרבה יותר ממני
גלעד קריב:  יש קשר
גלעד קריב:  בסופו של דבר אי אפשר להתמודד בכל החזיתות עם כל האתגרים הביטחוניים
גלעד קריב:  אם עכשיו אתם רוצים להוסיף עוד זירה ועכשיו נצטרך לראות שני גדודים של צה"ל שעוברים מאזורים אחרים ביהודה ושומרון, בהגנה בין השאר על המתנחלים וגם עלי כתושב גבעתיים, להעביר אותם לצפון השומרון, ואנחנו צריכים עכשיו עוד חיילי מג"ב כדי שירוצו לחצוץ בין חקלאים פלשתינים ליד ג'נין לבין המאחז שיוקם חודש – מה זה חודש? כבר עכשיו אוספים את הקרשים – על גנים ועל שא נור
גלעד קריב:       אדוני, עם כל הכבוד לישיבה בחומש, עדיין אני חבר כנסת
גלעד קריב:  באמת עם כל הכבוד
גלעד קריב:  יש כאן רק אדם אחד שיפסיק אותי וזה לא אתה
אברהם ברמן: נחכה עוד שתי דקות
יולי יואל אדלשטיין: לא, לא, לא
גלעד קריב: אתה יודע, יש הבדל בין לנהוג גסות בבעלות פרטית של פלשתינים על אדמות לבין לנהוג גסות בכנסת בדיבורם של חברי כנסת
יולי יואל אדלשטיין: בחדר הזה לא מתנהגים בגסות וגם לא מפריעים אחד לשני
גלעד קריב: אדוני, אני אומר לך שהחוק הזה הוא לא חוק סימבולי
גלעד קריב:  הוא לא חוק להקמתה רשות להנצחת גוש קטיף
גלעד קריב:  זה חוק שמטרתו להסיר מכשולים מהקמת מאחזים בלתי חוקיים בשני המסדרונות, ממזרח לג'נין ובאזור חומש
גלעד קריב:  אנחנו נמצא את חיילי צה"ל ואת שוטרי מג"ב עוסקים בפעילות של הפרדה בחיכוך האלים בין שתי קבוצות האוכלוסין במקום לעסוק במשימות הביטחון האמיתיות
גלעד קריב:  זה מהלך שהמטרה שלו – ואני אומר לך, אני לא מדבר על הפתרון המדיני – להעצים את המציאות הקשה מאוד שקיימת היום בכל השטחים האחרים ביהודה ושומרון
גלעד קריב:  גם על זה אנחנו נצטרך לקיים דיון משמעותי ולהבין היכן עמדת הממשלה לגבי הסיפור הזה
גלעד קריב:      אני בעד זה שלדיון הבא יוזמנו גורמים מהחברה האזרחית שיודעים גם להציג נתונים על הבנייה הבלתי חוקית של הפלשתינים אבל גם על הבנייה הבלתי חוקית של מתנחלים
אברהם ברמן: הצגתי
אברהם ברמן:  אדוני אולי לא הקשיב
גלעד קריב: לא
גלעד קריב:  שמת במסמך
אברהם ברמן: כן
גלעד קריב: אתה יודע מה הבעיה
גלעד קריב:  היום, בזכות החוק, אין בנייה בלתי חוקית של יהודים באזורים שהצגת
גלעד קריב:  אני מזמין אותך להראות לנו איך נראית הבנייה הבלתי חוקית היהודית באזורים שכן ניתן היום
גלעד קריב:  גם בהם לא ניתן, אבל לא אוכפים
יולי יואל אדלשטיין:  ביקשתי ממך לסיים
יולי יואל אדלשטיין:  נתתי לך זמן די והותר
יולי יואל אדלשטיין:  באמת הצגת דברים ענייניים להשקפתך
גלעד קריב: חלק גם להשקפתך, לא?
יולי יואל אדלשטיין: חלק כן
יולי יואל אדלשטיין:  אני באופן עקבי, גם כמי שבכל זאת רוב חייו היה תושב יהודה ושומרון, תמיד אמרתי שבאמת אני מאוד מקווה להגיע למציאות בה לא יהיה צורך במשהו בלתי מוסדר או בלתי חוקי או יוזמה פרטית אלא שהמדינה באמת תעשה מה שהיא צריכה לעשות באזורים האלה
יולי יואל אדלשטיין:  אני תמיד בעד זה
יולי יואל אדלשטיין:  אני חייב לומר לך בחיוך עצוב שמה שאתה אמרת בסוף זה קצת מוזר
יולי יואל אדלשטיין:  כלומר, אני מאוד לא רוצה שהילדים שלי בבית הספר – הם כבר גדלו – היו הולכים מכות עם מישהו מהכיתה אבל אם כבר הילדים הולכים מכות, אז ודאי שאני לא רוצה לראות שלבן שלי קשרו לפני כן את הידיים והרגליים והבריון השני פשוט מרביץ לו
יולי יואל אדלשטיין:  זה מה שאתה אמרת
יולי יואל אדלשטיין: אלה בונים ללא מפריע 17 שנים באופן בלתי חוקי והיהודים לא יכולים
גלעד קריב:  שמדינת ישראל תפעיל את סמכויותיה
גלעד קריב:  זה כמו עם העובדים הזרים
יולי יואל אדלשטיין: הכוונה שמדינת ישראל תפעיל סמכות
יולי יואל אדלשטיין:  אנחנו כמחוקקים צריכים לקבוע סמכות
גלעד קריב: אדוני היושב ראש, תראה, הממשלה שלכם – ואני לא אומר את זה בהתרסה כי זו גם הממשלה שאני תמכתי בה - לא הולכת להוציא מכאן את מהגרי העבודה מכיוון שהמשק הישראלי צריך את מהגרי העבודה
גלעד קריב:  לא עשיתם את זה בעבר
גלעד קריב:  באותה מידה אי אכיפה על הבנייה הפלשתינית לא קשורה רק לאוזלת ידה של הממשלה
גלעד קריב:  ממשלות ישראל לדורותיהן לא הסכימו להודות בפה מלא שצריך לאפשר גם בנייה פלשתינית ביהודה ושומרון והיא לא רוצה לאשר
יולי יואל אדלשטיין: אם כן, מותר לי היום לפרץ לחנות ולגנוב מה שאני רוצה?
גלעד קריב: אדוני, זה לא מותר לך
גלעד קריב:  הפלשתינים לא בסדר אבל מדינת ישראל לא אכפה לא עליהם ולא על היהודים
גלעד קריב:  אז צריך להעצים את זה? אז צריך לעודד עוד קטטות בין הילדים שלך לילדים אחרים?
יולי יואל אדלשטיין: כמו שאמרת, יש דברים שאנחנו מסכימים אליהם אבל כנראה על הדברים האלה אנחנו לא מסכימים
יולי יואל אדלשטיין:       חברת הכנסת שרון ניר, ראיתי שרצית להעיר משהו
שרון ניר:  אני רוצה לומר משהו
שרון ניר:  אדוני, על אף שבהחלט אני חושבת שהצעת החוק הזאת היא הצעת חוק שעושה איזשהו סוג של הסתכלות ותיקון עוול היסטורי משנים קודמות ואני חושבת שהיא ראויה, אני חושבת שאנחנו בוועדה צריכים לתת לה מקום יותר רחב בהיבט של דיון כי זאת לא הצעת חוק שהיא הצעת חוק פוליטית שקובעת מדיניות אלא היא משהו הרבה יותר רחב
שרון ניר:  לכן הסוגייה של השלמת כל הנתונים והתשתית הביטחונית, בעיניי ראוי שזה יהיה וזה יהיה עם מרבית חברי ועדת חוץ וביטחון כדי שנקבל באמת איזושהי פריזמה שהיא פריזמה מקיפה בהקשר הזה של כל המשמעויות, גם בהיבט של מינהל אזרחי
שרון ניר:  הייתי רוצה לשמוע גם היבטי פיקוד מרכז, צה"ל וכל מה שגורר אחריו הנושא הזה, כדי להבין את המשמעויות של ההחלטות שמתקבלות
יולי יואל אדלשטיין: אני מסכים איתך
יולי יואל אדלשטיין:  כמו שאמרתי, לא רק שאין לי בעיה עם זה אלא אני מאוד מעוניין שהצעת החוק תתייחס ברצינות לכל ההערות שיישמעו
יולי יואל אדלשטיין:  אמרתי את זה בתחילת הדיון
יולי יואל אדלשטיין:  צריך להבין שלהביא מישהו, אני בהחלט יכול להפעיל את הסמכות, לדבר עם הממונים ואנשים יתייצבו
יולי יואל אדלשטיין:  אין לי הרבה מה לעשות אם חוות הדעת של השב"כ למשל תהיה שאנחנו נתמודד כל מציאות שהממשלה תקבע וכן הלאה וכן הלאה
יולי יואל אדלשטיין:  הייתי כבר בסרט הזה בכל מיני סוגיות ובכל מיני עניינים
יולי יואל אדלשטיין:  גופים כאלה לא מעוניינים להתערב, ודאי לא במהלך החקיקה, לא לצד זה ולא לצד אחר וייתנו תשובות מסוג זה
יולי יואל אדלשטיין:  או לגבי השאלות של הסד"כ, היה לי פרופסור באוניברסיטה העברית שבמקרים האלה תמיד - הוא היה אמריקאי במקור – היה שואל האם זה טוב או רע
יולי יואל אדלשטיין:  על זה הם יגידו שהם צריכים עוד גדוד, האם זה טוב או רע? אולי זה יגביר את הביטחון? אני לא יודע
יולי יואל אדלשטיין:      כמו שאמרתי, אנחנו לא נחסוך מאף אחדד כולל אם יש ארגונים שרוצים לבוא, לסתור, להציג איזושהי מצגת קצרה
יולי יואל אדלשטיין:  אנחנו בהחלט נשמע אותם
יולי יואל אדלשטיין:      לגבי עמדת הממשלה, שיהיה ברור כי זה נאמר בתחילת הדיון ולא כולם שמעו
יולי יואל אדלשטיין:  יצא משהו שכאילו זה אישור על תנאי להצעת חוק וזה צריך לחזור לדיון נוסף בוועדת שרים לחקיקה בל זה לא בדיוק כך
יולי יואל אדלשטיין:  שר המשפטים והשרה לענייני התיישבות, אחרי שאנחנו נכין את החוק לקריאה ראשונה, צריכים להיות בטוחים שלא נכנסו כאן כל מיני סעיפים שבאמת המדינה לא יודעת להתמודד איתם ורק אז נמשיך
יולי יואל אדלשטיין:  מכיוון שאני תמיד מכבד את הסיכומים עם הממשלה, אנחנו בהחלט נציג להם את כל מה שהכנו בוועדה ואז נתקדם או שנשמע הערות
גלעד קריב: ידידי נציג משרד המשפטים, התניות של ועדת שרים לענייני חקיקה הייתה הסכמת שר המשפטים ושרת ההתיישבות?
אבינועם סגל אלעד:  זה למעשה עולה ביום ראשון
אבינועם סגל אלעד:  עכשיו אני משלים את התמונה
אבינועם סגל אלעד:  זה מופיע בסדר היום של ועדת שרים לענייני חקיקה ביום ראשון הקרוב
גלעד קריב: לצורך מה? אין היום הצבעות
יולי יואל אדלשטיין: אולי חשבו שהיום יש הצבעות
אבינועם סגל אלעד: ניסיתי לדבר אתמול עם עוזר השר
אבינועם סגל אלעד:  אנחנו ננסה להבין למה זה עדיין מופיע בסדר היום
אבינועם סגל אלעד:  שוב אני אומר שאחרי שהצגנו את הקשיים בדיון הקודם, ההחלטה הייתה טרומית ולהחזיר לוועדת שרים לפני קריאה ראשונה
יולי יואל אדלשטיין:  חברת הכנסת סון הר מלך
הר מלך: תודה רבה
הר מלך:  אני לא נופלת לפח הזה של האישי והסיפור האישי
הר מלך:  מה שקרה כאן זה פשע לאומי
הר מלך:  זה פשע כלפי עם ישראל, כלפי ארץ ישראל, כלפי ביטחון ישראל, כלפי תושבי המדינה הזאת
הר מלך:  זה פשע לאומי מהמעלה הראשונה
הר מלך:  זה דבר שלא היה עובר
הר מלך:  אני זוכרת את עצמי לפני 17
הר מלך: 5 שנים מגיעה לכאן לכנסת ולא עשו לי כאן רפורמה משפטית אלא גירשו אותי מהבית שלי
הר מלך:  אני זוכרת שאני מגיעה לכאן ואנחנו עוברים חבר כנסת ועוד חבר כנסת ועוד חבר כנסת ומנסים לדבר על ליבם, מנסים לשכנע, מנסים לשנות ואנחנו נתקלים בחומה בצורה
הר מלך:  נתפנה, אז נדבר
הר מלך:  נפנה אתכם, ואז נדבר
הר מלך:       ההשוואה זועקת לשמיים
הר מלך:  אני זוכרת את עצמנו עומדים שם, יוצאים לפרויקט של פנים אל פנים, לדבר לעם ישראל, לפגוש אנשים, לדבר איתם, שרשרת, חלוקת עגבניות
הר מלך:  אני זוכרת את אנשי גוף קטיף מסתובבים
הר מלך:  על כל תנועה הכי קטנה, אני זוכרת את כולם מזדעקים, מישהו שם צמיג – מני שהיה מעז לעשות דבר כזה, היה נעצר עוד לפני שהוא עשה את הדבר הזה
הר מלך:  באמת, זאת השוואה זועקת לשמיים
הר מלך:  לראות שאנחנו בתוך הכנסת ביום אחד ופשוט מוקפים כשעובדי הביטחון אומרים לי שיש להם מידע שרוצים לפרוץ לכנסת
הר מלך:  מי חשב לעשות דברים כאלה? מי חשב לשרוף את המדינה בגלל שגירשו אותנו מהבית? פגעו בזכויות הכי יסודיות שלנו
הר מלך:      אתם יודעים למה לא שרפנו את המדינה? אתם יודעים למה המשכנו לקרוא להתגייס? אתם יודעים למה המשכנו ללכת ולהיות שותפים מלאים לכל המהלך המדיני? אתם יודעים למה? כי אנחנו יודעים מה זה ערך של עם ישראל ומה זה ערך של ארץ ישראל
הר מלך:  לראות כאילו יש כאן איזה סיפור אישי נוגע ללב – לא
הר מלך:  זה פשע לאומי
הר מלך:  החוק הזה הוא חוק דרקוני, הוא חוק שלא היה עובר בשום מצב ועל שום אוכלוסייה חוץ מאשר על האוכלוסייה שלנו
הר מלך:  חוץ מאשר על אוכלוסיית המתיישבים
הר מלך:       אני מסתכלת, באמת, זה כאילו אתם לא נותנים לעובדות לבלבל אתכם
הר מלך:  המציאות מדברת בעד עצמה
הר מלך:  לפני 17
הר מלך: 5 שנים אנחנו זעקנו ואמרנו לכם שאם לא תהיה התיישבות, יהיה טרור
הר מלך:  ואנחנו רואים את זה
הר מלך:  90 אחוזים מהטרור שהיום מונפק בכל מדינת ישראל יוצא מג'נין
גלעד קריב: לא היה טרור כשהייתה התיישבות?
הר מלך: 90 אחוזים מהטרור
הר מלך:  דרך אגב, אנחנו מדי יום סופגים את הדבר הזה על היישוב שלנו כי אנחנו פשוט הפכנו להיות הגבול
הר מלך:  אחרי חומש הגיעו אלינו
הר מלך:       אני רוצה לספר כאן משהו
הר מלך:  לא הייתי כאן אבל שמעתי שיש מי שיכול לקרוא לבחורי הישיבה - הגיבורים האלה, החלוצים האלה, המוארים האלה - פורעי חוק או לא יודעת מה
גלעד קריב: מפירי חוק
הר מלך: מפירי חוק
הר מלך:  אנחנו יודעים לאן זה מוביל
הר מלך:  הטרמינולוגיה
הר מלך:  אתה אולי יודע להגדיר את זה כך אבל האנשים שלך יודעים לשמוע את זה אחרת
גלעד קריב: נו, באמת
הר מלך: אוקיי, סליחה
הר מלך:  אני מתנצלת
הר מלך:  אני חוזרת בי
גלעד קריב: אנחנו בעידן שבו קוראים לילדים שלי אנרכיסטים
הר מלך: אני חוזרת בי
הר מלך:  אני רוצה לספר שתושבי היישוב הוותיקים של חומש הם בקשר עם ערביי הסביבה
הר מלך:  הם בקשר איתם
הר מלך:  מה לעשות, בחומש היו מפעלים שתושבי הכפרים מסביב היו מועסקים בהם
הר מלך:  כשפינו את חומש, גם אותם פועלים איבדו את מקור פרנסתם
הר מלך:  יש להם קשר
הר מלך:  אחד התושבים, אחד הבעלים של העסקים האלה היותר ותיקים שאל אותם, אתם נמצאים שם מסביב, תעלו, למה אתם לא עולים? למה אתם לא עולים לחומש? אתה יודע כמה ערבים יש מסביב לחומש? הם עולים ברגל
הר מלך:  הוא אמר לו בערבית: זה ג'אבל אל מג'נון
הר מלך:  זה ההר של המשוגעים
הר מלך:  אתם יודעים מי אלה המשוגעים האלה? זה פשוט זועק לשמיים
הר מלך:  המשוגעים האלה, כמה אתם? תגיד לי כמה?
קריאה: 50
הר מלך: 50 בחורים שיום יום, במסירות נפש שאין כדוגמתה, יום יום עולים ומשמיעים שלא נתרחקו מעל אדמתם, אנחנו כאן
הר מלך:       אני אומר לכם שהם עולים, מדי יום סופגים פיגועים על הציר, אבנים, בקבוקים, הם עוברים הכול לב הם עולים
הר מלך:  אתם יודעים למה? כי הם יודעים מה התפקיד שלהם ומה השליחות שלהם, הדרך מאוד מאוד ברורה להם וה-50 האלה, המשוגעים האלה, זה יותר חזק מכל מה הצבא ומכל דבר אחר
הר מלך:      גלעד, אתה יודע איפה הוויכוח שלי איתך? אתה אמרת שיש תפיסות, אז התפיסה שלי היא ביחס לדיון מה מבטיח את ביטחונה של מדינת ישראל ומה מבטיח את עתידה וטובתה של מדינת ישראל – זה בדיוק הדבר הזה
הר מלך:  זה בדיוק הדבר הזה ולצערי הרב הם אומרים לנו את זה פעם אחר פעם
גלעד קריב: הפרת החוק? אבל מה לעשות?
הר מלך: אני אגיד לך מה
הר מלך:  אם היו מדברים כמוך עם קום המדינה, לא היה את הדבר הזה
גלעד קריב: אבל חברת הכנסת סון הר מלך, יש רק הבדל אחד
גלעד קריב:  לפני הקמת המדינה היה כאן שלטון זר
גלעד קריב:  היום ברוך השם יש שלטון של מדינה
הר מלך: יש גם ארבעה קיבוצים
הר מלך:  זה לא נכון
הר מלך:  אתה מביא נתונים לא נכונים
הר מלך:  יש היום ארבעה קיבוצים גדולים ומפוארים שאלמלא הם היו מול השלטון שלנו, אם היו אומרים את האמירות שלך, הם לא היו קיימים, ויש יותר מזה
הר מלך:  אתה יושב כאן, אני אומרת לך, באמת, מאוד מכאיב לי להקשיב כי אני שומעת כאן עמדה שהיא מסוכנת
הר מלך:  אני מבינה שאתה חושב אחרת
גלעד קריב: אני חושב את זה ממש על עמדתך
הר מלך: אני חושבת שהיא מסוכנת לביטחון מדינת ישראל
הר מלך:  אני מסתכלת על הבחורים האלה, על בחורי הישיבה, וגם על משפחות שנמצאות שם ומגיעות לשם
שרון ניר: ראוי שתסתכלי גם על חיילי צה"ל ששומרים עליכם שם
הר מלך: אנחנו מסתכלים עליהם
שרון ניר:  	גם הם גיבורים
הר מלך: אני מדברת הרבה פעמים עם חיילי צה"ל
הר מלך:  כן, גם הם גיבורים
הר מלך:  הם גיבורי עולם
הר מלך:  אני לגמרי מסכימה איתך אבל אני מדברת איתם ואת יודעת, מי שנמצא שם בשטח מבין יותר
הר מלך:  החיילים שנמצאים, ששומרים, הם מבינים את הצורך
הר מלך:  דברי איתם
הר מלך:  אני מדברת איתם
הר מלך:  הם מבינים את הצורך, למה חשוב שתהיה שם התיישבות
הר מלך:  למה חשוב שההתיישבות הזאת תחזור
הר מלך:      אני אומר עוד משהו
הר מלך:  החוק הזה, כדי שגלעד לא יערבב את זה, לצערי הרב הוא לא מדבר על החזון
הר מלך:  הוא מדבר על צעד ראשון שהוא מענה ראשוני ומוסרי לגירוש, לביזיון הגדול שהתחולל שם
הר מלך:  אמרתי לכם, אני עמדתי כשמתחת לבית שלי, במהלך כל היום, הם עומדים על גגות הבתים, אותם אלה שניסו לגרום לנו לקום וללכת מחומש, לעזוב, ולא הצליחו, עומדים ואומרים פעם אחר פעם כל הכבוד לצה"ל
הר מלך:  במקום הביזיוני הזה, את הדבר הזה אנחנו מוכרחים לתקן
הר מלך:       הלוואי, מי ייתן והיה חלקי עם אותם בחורי ישיבה שהם באמת חלוצים, גיבורי עולם, מחוברים, מוארים שיודעים בדיוק מה הם עושים כאן
הר מלך:  אותם אלה, המעט הזה, אבל המעט הזה, אני מאמינה שעם האמירה שהמעט הזה מאיר ובעזרת השם אנחנו גם נזכה לראות בגאולה אמיתית של עם ישראל ושם ישראל באמת ישב לבטח בארצו ונראה ימים טובים יותר
גלעד קריב: זה ממש מסימני השעה שחברת הכנסת משבחת מפירי חוק
גלעד קריב:  לא אומרת מה צריך להיות
יולי יואל אדלשטיין: אתה יודע כמה פעמים - הזכרת את הנושא - ניסו להביא לכאן כל מיני מהגרים בלתי חוקיים? כאן לפחות מדובר באזרחי ישראל
הר מלך: היום לצערי האמירות האלה החלושות האלה, מעבר לזה שהן מייצרות מציאות בשטח, הן גם נותנות גיבוי
הר מלך:  האויבים שלנו לא היו מצליחים לנצח אותנו ולא היינו רואים שהם חכמים
הר מלך:  הם הבינו, למה לבנות ב-A וב-B? הם בונים ב-C
הר מלך:  הם בונים על אדמות לאום כי הם יודעים שאותה חומת הגנה, גם מדינית וגם רוחנית של מדינת ישראל, הם ידעו בדיוק היכן לבנות
הר מלך:  התוכניות שלהם מאוד מאוד ברורות אלא שאנחנו נרדמים בשמירה ומשמיעים כל מיני קולות כאלה
הר מלך:  אני אומרת שאנחנו בעזרת השם יודעים מה הדרך שלנו, לא התבלבלנו ולא מתבלבלים משום אמירה כזו או אחרת ובעזרת השם המאבק הוא מאוד נחוש ומאוד ברור ולא מתנצל
הר מלך:      על החוק הזה אני רוצה לומר לעת עתה, ושיירשם בפרוטוקול
יולי יואל אדלשטיין: רשמנו
הר מלך: המשימה היא הרבה יותר גדולה
יולי יואל אדלשטיין: על זה אנחנו ודאי מסכימים
יולי יואל אדלשטיין:  קובי, אתה רוצה להתייחס? לא
יולי יואל אדלשטיין:  יש עוד דוברים שרוצים להתייחס?
שמואל שניידר: יועץ לשרת ההתיישבות
שמואל שניידר:  אם אפשר לומר בנימה אישית
שמואל שניידר:  אני בשעתו גורשתי מגוש קטיף, מכפר דרום, וכמו שהדגישה חברת הכנסת סון הר מלך זה שבעת הזאת לא מתוקן החוק ומבוטל גם מעל גוש קטיף – למרות שאין לזה שום משמעות אופרטיבית, וכנראה שלא יקרה כלום גם אם יבוטל החוק – עצם העובדה שיש בספר החוקים של מדינת ישראל סעיף שאומר יהודים לא יגורו במקום מסוים, זאת אות קין
שמואל שניידר:  אני מקווה שיום אחד יגיע גם היום של הסעיף הזה לגבי רצועת עזה
שמואל שניידר:      לענייננו
שמואל שניידר:  אני חושב שראוי שבמקביל לניסוחי תיקון שיובאו, ראוי שגם יבוא איזשהו נוסח לתיקון הצו, צו 1565 שהחיל את חוק ההתנתקות, כדי שנראה שיש הלימה ביניהם ושהם מתקדמים באמת במקביל כי בסוף אם כאן יתוקן - ונקווה שמשהו יתוקן - - -
גלעד קריב: מה סמכותו של הבית הזה על הצווים הללו? מה זה יובא במקביל צו? הצו הוא צו אלוף
יולי יואל אדלשטיין: כנראה שקצת איחרת
יולי יואל אדלשטיין:  בסדר, גלעד
גלעד קריב: אני מבין
גלעד קריב:  הייתי כאן מהתחלה
יולי יואל אדלשטיין: הנושא הזה הוזכר על ידי נציגי משרד המשפטים
גלעד קריב: זה לא יובא לכאן
גלעד קריב:  הצו יובא לכאן
יולי יואל אדלשטיין: בסדר, לא כולם מתמצאים בכל הפרטים
גלעד קריב: האמן לי שהוא מתמצא היטב
יולי יואל אדלשטיין:  אני לא מעלה על הדעת – גם אמרתי לפרוטוקול שלמשרד הביטחון אין התנגדות עקרונית להצעת החוק – שלאחר שהחוק יחוקק ויפורסם ברשומות, שפתאום יבוא האלוף לרמטכ"ל ולשר הביטחון ויגיד שלא בא לו, שהוא איבד את העט ולכן הוא לא יחתום
יולי יואל אדלשטיין:  לא מעלים על הדעת מציאות כזאת
יולי יואל אדלשטיין:  ודאי שכוועדה נבדוק את הדברים
גלעד קריב: אדוני היושב ראש, אני מבין שעמדת משרד הביטחון גובשה ללא שהוצגה חוות דעת של השב"כ, המל"ל וצה"ל
גלעד קריב:  או שכן
גלעד קריב:  לכן גברתי כאן מציגה מייצגת כאן את משרד הביטחון
גלעד קריב:  תאמרי לי האם התקיים דיון
יולי יואל אדלשטיין: אני מניח – שמענו את הניסוח - שאין התנגדות עקרונית להצעה
יולי יואל אדלשטיין:  אם אנחנו מחר נכניס כאן סעיף שכל חיל הרגלים של צה"ל יעבור לצפון השומרון וישהה רק שם, אז משרד הביטחון יאמר שהוא לא מקבל את ההצעה הזאת
גלעד קריב: אני מבין אבל האם התקיים דיון? האם אפשר לקבל תשובה מנציגת משרד הביטחון - אם את לא מוסמכת לתת אותה, אז נחכה לדיון הבא – האם התקיים דיון אצל שר הביטחון, אצל הרמטכ"ל, דיון שבו הוצג ניתוח של ההשלכות הביטחוניות לשיטת הגופים הרלוונטיים שזה צה"ל והשב"כ
גלעד קריב:  המל"ל כפוף לראש הממשלה, אז הדיון צריך להיות אצל ראש הממשלה
גלעד קריב:  גם השב"כ כפוף לראש הממשלה
גלעד קריב:  אני שואל האם צה"ל הציג את חוות דעתו בפני שר הביטחון
גלעד קריב:  אם לא, מתי הוא מתכוון לעשות זאת?
חן בן אליעזר: לשאלתו של חבר הכנסת קריב, אני לא מוסמכת לענות עליה
חן בן אליעזר:  תשובות נוכל למסור בשלב מאוחר יותר בהליך
גלעד קריב: אני מבקש לקבל אותה לפני ההצבעה בקריאה ראשונה
חן בן אליעזר: רשמתי
חן בן אליעזר:  אני כן אציין שבהמשך לאמירות שנאמרו כאן גם על ידי חברי הכנסת וגם על ידי משתתפים נוספים, לתפיסתנו כל גיבוש של מתווה קבע באזור הזה, הוא בראש ובראשונה החלטה נפרדת ועצמאית של הדרג המדיני
חן בן אליעזר:  החוק הזה לא בהכרח מכשיר מחר בבוקר חזרה ליישובים, איזשהו ישוב באיזושהי מתכונת
חן בן אליעזר:  זה לא המצב
גלעד קריב: היא הנותנת שהניתוח צריך להיות ביטחוני
חן בן אליעזר: מה שהוא עושה, הוא מניח את התשתית אבל הוא ממש לא פוטר אף אחד ממקבלי ההחלטות מלהאריך את ההחלטה המאוחרת יותר
יולי יואל אדלשטיין:  אני חושב שההערה הזאת מאוד חשובה גם שתהיה רשומה
יולי יואל אדלשטיין:  אמרתי את הדברים האלה גם במליאה וגם בוועדה
יולי יואל אדלשטיין:  הדברים האלה צריכים להיות מאוד ברורים
יולי יואל אדלשטיין:  הצעת החוק הזאת מטפלת במה שהיא מטפלת ולא מטפלת בדברים אחרים
גלעד קריב: לכן אני לא מבקש חוות דעת של השב"כ על פתרון שתי המדינות
גלעד קריב:  אני מבקש חוות דעת של השב"כ, של צה"ל ושל המל"ל על ההשלכות האפשריות של החקיקה הזאת
יולי יואל אדלשטיין: של ביטול הסעיפים המדוברים
גלעד קריב: נכון
גלעד קריב:  מבחינת סד"כ צה"ל, מבחינת עמידה במשימות השב"כ באזור צפון השומרון, יחסים בין-לאומיים וההשלכה גם אל מול ידידות וגם אל מול ארגונים בין-לאומיים
גלעד קריב:  המל"ל לא יושב כאן, זה לא תפקידך, אבל נבקש חוות דעת של המל"ל
יולי יואל אדלשטיין: זה באמת לא תפקידה
יולי יואל אדלשטיין:  זה תפקידי לפנות כיושב ראש הוועדה ולבקש את חוות הדעת
אהוד לנדאו: התייחסות אחרונה
אהוד לנדאו:  לרצועת עזה יש היום שימוש בסעיף הזה לגבי איסור כניסה של ישראלים לעזה
אהוד לנדאו:  נאמר כאן בפרוטוקול שזה סעיף דקלרטיבי שאין בו שימוש היום ולכן אני מבהיר שהיום מדינת ישראל עושה שימוש בסעיף עזה ולכן לביטול שלו יש משמעויות פרקטיות ולא רק משמעיות דקלרטיביות
יולי יואל אדלשטיין: הדברים ברורים
גלעד קריב: דובר על כך שלא יהיה ביטול של סעיף
שמואל דיין: מנכ"ל ישיבת חומש
שמואל דיין:  ברשות היושב ראש
שמואל דיין:  אני נמצא בחומש ברוך השם ואולי מייצג 50 תלמידי ישיבת חומש שנמצאים עכשיו בחומש ואני יושב כאן